google/wiki40b huggingface dataset:
Temmincksnipe

Hekking

Reiret er en grunn grop i bakken som ligger ganske åpent. Temmincksnipene er polygame. Hunnen legger 3 til 4 egg og overlater til hannen å ruge. Hunnen finner deretter en annen hann og parer seg for så å legge et nytt kull som hun ruger selv. Eggene ruges ut i løpet av 21 til 22 dager. Ungene blir flyvedyktige når de er fra 15 til 18 dager gamle.
Trypocopris

Utseende

Middelsstore (gjerne 12-20 millimeter), blankt svarte, tettbygde biller. Oversiden er meget blank, vanligvis uten punktstriper på dekkvingene. Undersiden har en sterk blålig metallglans.

Levevis

Disse billene er knyttet til husdyr og larvene lever av møkk nede i dype tunneler som foreldrene har gravd ut. Derfor finnes tordivlene helst på steder der bakken er lett å grave i, særlig på sandjord. De voksne billene flyr gjerne i skumringen, og lager en brummende lyd. Gangene er ikke så dype, gjerne bare 7-8 centimeter.
Historisk Tidsskrift (Danmark)

Historisk Tidsskrift er et dansk tidsskrift for historisk forskning og ble stiftet av Christian Molbech i 1840. For tiden (2010) kommer det ut to hefter i året.
Christian Molbech var første redaktør av tidsskriftet.
Årganger av tidsskriftet som er eldre enn 10 år er lagt ut på det Kongelige Biblioteks portal tidsskrift.dk.
Castiglione di Garfagnana

Geografi

Castiglione di Garfagnana ligger i 545 meters høyde, ovenfor Serchiodalen i Garfagnana. Det høyeste punktet i kommunen ligger 1 818 moh.
Den grenser til kommunene Frassinoro (MO), Pieve Fosciana, Pievepelago (MO), Villa Collemandina og Villa Minozzo (RE)
Barrakuda

Beskrivelse

Kjevene er kraftige og underbitte, med ujevne tenner. Hodet er stort. Gjellelokkene har ingen pigger, og er dekket av små skjell.
De to ryggfinnene er langt fra hverandre. Den første har fem pigger, og den andre én pigg og ni myke finnestråler. Den andre ryggfinnen er like stor som gattfinnen i størrelse og befinner seg mer eller mindre rett over den.

Adferd

Barrakudaen er en rovfisk som legger seg i bakhold og angriper i en hastighet på opptil 43 km/t. Den er ikke særlig manøvreringsdyktig, men satser på overraskelse og fart for å få tak i byttet.
Wolfgang Schwanitz

Bakgrunn

Wolfgang Schwanitz ble medlem av Freie Deutsche Jugend allerede ved grunnleggelsen av DDR. I 1950 ble han medlem av Gesellschaft für Deutsch-Sowjetische Freundschaft og i 1953 av SED.

Arbeid i Stasi

Han jobbet for Stasi fra 1951, og studerte bl.a. ved Stasis høyskole hvor han fikk en doktorgrad for en avhandling om «bekjempelse av fiendtlige tendenser blant ungdommer» (Bekämpfung feindlicher Erscheinungen unter Jugendlichen).
Mellom februar 1974 og 1986 var han leder av Stasi-forvaltningen i Berlin, etter generalmajor Erich Wichert. I denne funksjon bekjempet han DDR-borgerrettsforkjempere som  Bärbel Bohley, Vera Lengsfeld og Rainer Eppelmann. I oktober 1983 lot han deres protestaksjon mot atomvåpenopprustninger sabotere ved det at han «tilførte» dem til politiet. Han oppdaterte planene for Stasi ved en mulig okkupasjon av Vest-Berlin med detaljert eplaner blant annet for tolv regionale Stasi-stasjoner som skulle foreta arrestasjon, isolasjon eller internering av fiendlige krefter på grunnlag av utarbeidede dokumenter.
I 1986 ble han utnevnt til Stasi-generalløytnant og arbeidet frem til november 1989 som stedfortreder for Stasi-sjefen Erich Mielke.
Etter at Erich Honecker var blitt tvunget til å trekke seg og Hans Modrow hadde dannet en ny regjering i DDR, ble Schwanitz utnevnt til ny leder for Stasi, som samtidig ble omdøpt fra «Ministeriet for statssikkerhet» til «Kontoret for nasjonal sikkerhet». Han ble også medlem av ministerrådet i DDR. «Kontoret for nasjonal sikkerhet» opphørte å eksistere 31. mars 1990.

Etter Tysklands samling

Etter Tysklands samling ble Schwanitz en av lederne i den organisasjonen «Gesellschaft zur Rechtlichen und Humanitären Unterstützung», som består delvis av Stasi-veteraner. 14. mars 2006 dominerte Schwanitz og 200 Stasi-veteraner massivt en podiumsdiskusjon om fremtiden til Gedenkstätte Berlin-Hohenschönhausen. Ved denne hendelsen ble Stasi-ofre hånet av de tidligere Stasi-ansatte, som bl.a. kalte varetektsfangene for «kriminelle» og «subversive elementer». Hendelsen vekket stor oppsikt i Tyskland.
Boomtown

Boomtown er en amerikansk politiserie som ble sendt i USA i to sesonger fra 2002 til 2003. Serien ble skapt av Graham Yost. I Sverige ble den vist i 2016 på Fox.
Stadio delle Alpi

Historie

Stadionet ble påbegynt i 1988, og sto ferdig i 1990 for VM i fotball dette året. Stadionet ble åpnet den 31. mai 1990 med en kamp mellom et delt Juventus og Torino FC-lag og FC Porto, hvor kampen endte 4-3 for felleslaget.
I 2003 ble Torino FC ilagt et forbud mot å spille 5 kamper på stadionet på grunn av vold som oppsto under kampen mot AC Milan den 22. februar.

Tilskuere

Tilskuerrekorden er på 66,299 tilskuere, satt under andre runde i semifinalen i mesterligaen mellom Juventus og Real Madrid. Under VM i fotball 1990 var det rundt 60,000 tilskuere som så på åttendedelsfinalen mellom Brasil og Argentina, samt semifinalen mellom Vest-Tyskland og England spilt på Stadio delle Alpi.
Stadionet hadde en kapasitet på 67 229, og gressmatten målte 105m x 68m. På grunn av løpebaner rundt banen så man relativt dårlig fra tribunene, noe som har gitt seg utslag i lave besøkstall. Juventus har typisk gjennomsnittlige besøkstall på ca. 20 000, noe som er dårlig for en av Italias beste klubber. For eksempel, under hjemmekampen mot Sampdoria i Coppa Italia i 2001/02-sesongen, bare 237 tilskuere var tilstede.
Kloramfenikol

Kloramfenikol er et bakteriostatisk antibiotikum som vesentlig brukes til lokalbehandling ved infeksjoner i konjunktiva (øye).
Kloramfenikol virker ved å hemme enzymet peptidyl transferase, som hemmer ribosomal aktivitet og proteinsyntese ved å hindre binding av amino-acyl-tRNA til A-setet på 50S delen av ribosomet. Virkningsmekanismen er helt tilsvarende makrolidenes. Kloramfenikols viktigste egenskap er en ekstrem fettløselighet, noe som gir god penetrans til de fleste vev. Dette utnyttes ved behandling av hjernehinnebetennelse hos små barn som er den eneste tilstanden hvor kloramfenikol brukes systemisk. Faren for agranulocytose anses som så stor at medikamentet ellers bare benyttes til lokalbehandling.
Tsutsuia

Utbredelse

Arten er utbredt på Ny-Caledonia.
Clavipalpini

Utseende

Middelsstore, blankt, brunlige oldenborrer. Undersiden er tett kledt med lange, lyse hår.

Levevis

Larvene lever i jorda, der de eter røtter.

Utbredelse

Slekten er utbredt i Sør-Amerika.
Maraton (sykkel)

Norske ryttere

Norske Gunn Rita Dahle Flesjå er fem ganger verdensmester i maraton.
Cathrineholms Jernværk

Cathrineholms Jernværk var, tross navnet, et jernstøperi som lå ved Tistafossen ca. 3 km fra Halden i Østfold. Det startet produksjonen i 1827 og laget støpejernsprodukter, herunder ovner, og landbruksutstyr. På grunn av sviktende marked for støpejernsprodukter måtte jernverket avvikle det meste av sin tradisjonelle virksomhet i de første årene av 1900-tallet. I 1907 startet verket med emaljeproduksjon, og denne produksjonen ble i 1910 skilt ut i et nytt selskap som fikk navnet Cathrineholms Mek. Verksted, Støperi og Emaljefabrik og som eksisterte frem til 1970. Den opprinnelige jernverksbedriften ble omdannet til et kraftselskap og knyttet til Saugbrugsforeningen, som hadde kjøpt aksjemajoriteten.
Cathrineholms Jernværk hadde mange svenske ansatte, og arbeiderboligene knyttet til bedriften ble kalt «Lelle-Sverige» (dvs. «Lille-Sverige») på folkemunne i Halden. Robert Edgren var direktør for bedriften i en årrekke.
Natthauker

Beskrivelse

Natthauker er stort sett nattaktive fugler som livnærer seg av større, flyvende insekter som fanges i flukt. Artene har som regel usedvanlig god kamuflasje i sitt habitat. Natthaukene er endemiske for Amerika.
Goggomobil

Goggomobil var en populær småbil produsert i Bayern, Tyskland etter den andre verdenskrig av bilprodusenten Glas. Konkurrentene var Volkswagen Boble, BMW Isetta og Messerschmitt, hvor hos alle bilene hovedtanken var en «folkebil». Rundt 1960 begynte salget å dabbe av fordi Glas begynte å produsere større, og mer populære biler.
Inderøy Gårdsbryggeri

Inderøy Gårdsbryggeri DA ble grunnlagt 13. mars 2007 av Per Morten Kvam og Steinar Kvam i Inderøy kommune i Trøndelag fylke. Den første bryggingen skjedde 1. desember 2007.
Alt ølet er upasteurisert og inneholder derfor levende gjær. Det gir en lang holdbarhet og et fyldigere øl. Det tilsettes ikke kullsyre, all kullsyren i ølet produseres av ettergjæringen som skjer i flasken.
Bedrifter og privatpersoner kan bestille øl med egne navn og bilder fra bryggeriet. Bryggeriet tilbyr også bryggekurs for interesserte.
Bufferløsning

Tillaging av en bufferløsning

Metode 1: Løse to stoffer i vann
Ønsker man en buffer med pH<7, løser man en svak syre og et lettløselig salt av denne syren i vann. 
Ønsker man en buffer med pH>7, løser man en svak base og et lettløselig salt av denne basen i vann. 
I begge tilfeller får man en løsning med en sur komponent og en basisk komponent som utgjør et syre-base-par. Løsningen blir dermed en buffer, så lenge forholdet mellom konsentrasjonene av de to komponentene er mellom 0,1 og 10.
Metode 2: Svak syre + sterk base eller svak base + sterk syre
Dette kan man se på som en syre-basetitrering. I halvtitrerpunktet er konsentrasjonen av den sure komponenten lik konsentrasjonen av den basiske komponenten. Blandingen fungerer som en buffer rundt halvtitrerpunktet. (Den delen av titrerkurven som er tilnærmet flat før man nærmer seg ekvivalenspunktet).
OBS: læreboken "Kjemien stemmer 2" oppgir i den første utgaven en tredje metode: å bruke et salt med et amfotært ion. En slik løsning er IKKE en buffer.

Bufferlikningen (Henderson-Hasselbalch equation)

Fra syrekonstantlikningen, kan man lede ut den negative logaritmen til konsentrasjonen av H₃O⁺. Likningen man får da kalles bufferlikningen. Med den kan man regne ut pH i en bufferløsning laget med metode 1 og 3 (se ovenfor). 
Der [base] er startkonsentrasjonen av base, og [syre] er startkonsentrasjonen av syre.
Bufferligningen kan ikke brukes til å regne ut pH i en buffer laget av ett salt. Der blir pH regnet ut på vanlig måte for en saltløsning.

Bufferområdet

Bufferområdet kan forklares som det området der bufferen er aktiv, og kan motstå syre- og basetilsetninger. man kan definere bufferområdet som det området der pH i bufferen er lik:
Vi kan bruke bufferlikningen til å beregne når logaritmen av basekonsentrasjonen/syrekonsentrasjonen er lik 1/-1 og dermed vite hvilket syre-/baseforhold som får pH utenfor bufferområdet. Bufferkapasiteten er også størst når konsentrasjonen av syren og basen er like store.
Sel jeger- og fiskerforening

Sel jeger- og fiskerforening er en jakt- og fiskeforening i Sel kommune, Oppland fylke. Opprettet i 1954. Antall medlemmer i 2010 er 160.
Wallander – Kuréren

Handling

En MC-fører blir funnet myrdet og politiet finner spor som leder til distriktets MC-klubb. Klubben benytter dumdristige roadracingførere som MC-kurer for å smugle narkotika over Øresundsbroen. Når alt peker mot at offeret var en av disse kurerene forstår Wallander at det finnes krefter utenfor MC-klubben som har planer om å ta over narkotikamarkedet i regionen. Det er først når Wallanders kollega, Isabell blir brutalt overfalt i sitt hjem som han forstår hvor langt de er villig å gå for å oppnå sine mål.

Om filmen

Filmen er den tredje filmen i den andre omgangen av Wallander-filmene med Krister Henriksson i rollen som Kurt Wallander.
Ganluo

Ganluo (kinesisk: 甘洛县; pinyin: Gānluò Xiàn) er et fylke i det autonome prefekturet Liangshan Yi i provinsen Sichuan i Folkerepublikken Kina.
I 1999 hadde fylket en befolkning på 176 014.

Jernbane

Chengdu-Kunming-jernbanen løper gjennom området.
Nujiang

Nujiang (kinesisk: 怒江; pinyin: Nùjiāng; Wade-Giles: Nù-chiāng) er et autonomt prefektur for lisufolket og ligger i nordvestre del av provinsen Yunnan i Kina. Nujiang har et areal på 14.703 km².
Tigerbalsam

Tigerbalsam (oppr. burmesisk Ban Kim Ewe) er en salve som kommer fra Orientens doktorkunst. Tigerbalsam finnes i en rød og en hvit utgave. Den vanligste bruken er på ømme muskler og forstuvninger. Hovedingredienser (opptil 50 %) er aromastoffer som mentol og kamfer. Disse skaper en følelse av varme i hud og muskulatur som blir påført balsamen.
Den opprinnelige tigerbalsamen het Ban Kim Ewe (som betyr 10 000 gylne oljer) og ble laget av en kineser som oppholdt seg i Burma. Det finnes både hvit og rød tigerbalsam. I den røde inngår kanelolje, som fargesetter balsamen. Opprinnelig var det også biokjemiske elementer fra tiger i tigerbalsam, men slikt inngår ikke i dagens oppskrifter.
Som alle preparater med innhold av sterke aromatiske stoffer kan dette gi overømfintlighetsreaksjoner. En bør også være forsiktig med å bruke det i ansiktet og til små barn.
A.A. Milne

Liv og virke

Milnes hadde bakgrunn fra Skottland, men han selv ble født og vokste opp i London. Som barn hadde han blant andre H. G. Wells som lærer. Han gikk på Westminster School og Trinity College i University of Cambridge der han studerte matematikk. Under oppholdet der kom han på trykk i studentmagasinet Granta.
Milne skrev for et britiske humorblad, hvor han senere ble assisterende redaktør. Milne deltok i den britiske hæren under den første verdenskrig, men etter krigen skrev han en fordømmelse av krig i Peace with Honour (1934) (som han modererte noe i 1940 med War with Honour). I 1925 kjøpte han et landsted i Hartfield i East Sussex, hvor han flyttet etter at han ble ufør etter en hjerneoperasjon  i 1952.
Han var gift med Dorothy «Daphne» de Sélincourt fra 1913 og til 1956 ved sin død. De fikk kun en sønn, Christopher Robin Milne, født 1920. Som barn var han grunnlaget for figuren Christopher Robin i Ole Brumm, Huset på bjørnehjørnet og to diktsamlinger.
I tillegg til de fire barnebøkene er kriminalromanen 'The red house mystery' fra 1922 utgitt på norsk, som ‘Mysteriet i det røde hus’ (1978).
Cape LeBlanc

Cape LeBlanc er et isdekt nes helt nord på Noville Peninsula, som også er det nordligste punktet på Thurston Island. Det ble navngitt av Advisory Committee on Antarctic Names (US-ACAN) etter løytnant Ralph P. LeBlanc som var flykaptein under Operasjon Highjump med et sjøfly som havarerte 15 km sør for neset den 30. desember 1946. LeBlanc ble hardt skadet og var blant de seks av de ni ombord som overlevde havariet. De ble berget 12. januar 1947 av kapteinløytnant John D. Howell, som landet med et annet sjøfly i åpent farvann utenfor nordvestsiden av Noville Peninsula.
Husdal

Husdal er en kort dal som går vest-sørvest fra enden av Husvik Harbour på Sør-Georgia. Den ble navngitt av UK Antarctic Place-Names Committee med den norske formen «Husdal» i forbindelse med den nedlagte hvalstasjonen i Husvik ved enden av Husvik Harbour.
Sommer-EYOF 2017

European Youth Summer Olympic Festival 2017 (Europeisk Ungdoms-OL) arrangeres i Győr i Ungarn fra 23. til 30. juli 2017.
Prosopocoilus wallacei

Utseende

En stor (hannene 37-68 millimeter), kraftig, blank, svart hjortebille, dekkvingene med gule kanter. Store hanner har kraftige, nokså rette kjever med tenner mest i den indre delen, både lang-kjevede og kort-kjevede former forekommer. Hodet er uten påfallende kjøler eller knøler, pannen foran bredt, U-formet innbuktet med et trekantet framspring i midten. Antennene har en tre-leddet vifte. Pronotum er betydelig bredere enn langt, rundet. Hunnen er mindre og bredere enn hannen, uten forstørrede kjever, svært blank. Hodet er grovt og kraftig punktert, kroppen er tett og kraftig punktert langs sidene, glatt og blank i midten.

Levevis

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse

Arten er utbredt på Molukkene.
Formel 1-sesongen 1950

Oppsummering av sesongen

Sesongen ble dominert av Alfa Romeo med deres kompressorladede 158, en godt utviklet førkrigsdesign som vant alle seks løpene i Europa. Førermesterskapet sto derfor mellom Alfa Romeo-førerne Giuseppe Farina og Juan Manuel Fangio. Ved sesongslutt sto begge med tre seiere hver, men Farina hadde i tillegg en fjerdeplass fra løpet i Belgia og ble dermed historiens første Formel 1-verdensmester. 
I de seks løpene i Europa deltok alt 14 team (4 fabrikkteam og 10 uavhengige), foruten en rekke privat påmeldte biler. Chassis, motor og bilnumre varierte fra løp til løp. I Indianapolis 500 deltok bare amerikanske team, konstruktører og førere. Den eneste amerikanske føreren i de europeiske løpene var Harry Schell.
Formel 1-reglene i debutsesongen spesifiserte motorer på 1,5 liter med kompressorlading eller 4,5 liter uten kompressorlading. Det var ingen begrensninger på antall sylindre og heller ikke på bilens vekt.
Bolsjaja Lopatka

Bolsjaja Lopatka (russisk: Большая Лопатка) er en marinebase for undervannsbåter for den russiske Nordflåten i fjorden Zapadnaja Litsa ved Barentshavet.  Den er en av bestanddelene av det som med en samlebetegnelse er Zapadnaja Litsa-basen.
Støttepunktet ble etablert i 1960-årene og hører til de mest moderne og større militære kompleksene i fjorden. Den har åtte pirer, en tørrdokk og to lageranlegg. Her mellomlagres dessuten radioaktivt avfall. Basen er 45 km øst for grensen til Finnmark i Norge.
USS «Bainbridge» (DDG-96)

Historie

I april 2009 var USS «Bainbridge» en del av redningsoperasjonen utenfor Afrikas horn for å redde kapteinen ombord på Maersk Alabama som ble holdt som gissel av pirater. Operasjonen endte med at tre av piratene ble skutt og drept og en ble arrestert da amerikanske marinejegere befridde kapteinen.
Parelaphidion

Utseende

Middelsstore (8-15 millimeter), avlange, matt mørkbrune trebukker med uregelmessige, lyse flekker. Antennene er omtrent så lange som kroppen hos hunnene, betydelig lengre hos hannene. Pronotum er tønneformet, omtrent så langt som bredt. Dekkvingene er nokså jevnbrede og ender i to skarpe tenner. Beina er slanke.

Levevis

Larvene lever i død ved av løvtrær.

Utbredelse

Slekten er utbredt i det østlige Nord-Amerika.
André Silva

Landslaget

1. september 2016 fikk han sin første landskamp for Portugal mot Gibraltar.
Han ble tatt ut i Portugals tropp til FIFA Confederations Cup 2017 i Russland.
Han ble tatt ut i Portugals tropp til VM i fotball 2018 i Russland.
Imatidium

Utseende

Nokså små, noe flate, avlangt ovale, blankt svarte skjoldbiller, av og til med noe metalliske farger på dekkvingene, pronotum kan være helt gult eller gult på sidene.Antennene er tynne, gjerne omtrent halvparten så lange som kroppen. Gruppen kan kjennes fra beslektede grupper på at hodet er synlig ovenfra fordi pronotum er kraftig innbuktet i midten foran, at dekkvingene er glatte uten lengderibber eller kraftig punktering. Den mudtre, opphøyde delen av dekkvingene er tydelig innsnevret bak "skuldrene".

Levevis

Både larver og voksne lever på planter og eter fra dem. Artene er trolig knyttet til enfrøbladete planter, som Heliconiaceae og palmer, men ingenting er kjent med sikkerhet.

Utbredelse

Slekten er utbredt i Amerika fra Mexico i nord til Bolivia i sør.
Nivellia

Utseende

Middelsstore (10-15 millimeter), avlange, svarte trebukker, dekkvingene kan være rødlige. Antennene er tynne og omtrent så lange som kroppen. Pronotum er mer eller mindre klokkeformet, dekkvingene noe avsmalnende bakover. Beina er middels lange, lårene litt fortykkede.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Nivellia-artene lever gjerne i døde greiner av løvtrær, blant annet gråor. Utviklingen tar gjerne to år. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten har en holarktisk utbredelse. I Norge er arten Nivellia sanguinosa kjent fra én enkelt lokalitet i Møre og Romsdal.
Jordan

Naturgeografi

Jordan er et ørkenland med nord-sør-gående fjellkjeder på opptil 1.754 meter i vest langs grensen mot Israel, og et gradvis flatere landskap mot ørkenområdene i øst. Jordanelven danner den nordlige starten på en forkastning som er forbundet via Rødehavet med Riftdalen i Afrika. I Gilead-fjellene i nord ligger både hovedstaden Amman og storbyene Zarqa og Irbid.
I nordvest er det middelhavsklima med varme, tørre somre og kjølige, fuktige vintre. Årsnedbøren kan nå opp i 800 mm. I resten av landet er det kontinentalt ørkenklima, og i Amman er middeltemperaturen 31-38 °C om sommeren og 13-19 °C om vinteren.
Ørkenområdene har sparsom tornevegetasjon, og det tidligere fruktbare landet har i dag bare 5 km² skogsområder igjen, med sypress, eik og akasie. Forsøk på skogplanting har lenge vært relativt mislykkede. Dyrelivet omfatter hamster, ørn, hyene, villkatt, ulv, gaselle, steinbukk og skorpion.

Demografi

Folketilveksten er stor, hele 2,6 %, og nesten 40 % av befolkningen er under 15 år. 87 % er arabere, 7 % armenere, 2 % tsjerkessere og 2 % kurdere. I tillegg kommer fremmedarbeidere, hovedsakelig fra Egypt, men også fra Sør-Asia. Hele 79 % av Jordans befolkning bor i byer.
De største byene (2007) er Amman med 1,5 millioner innbyggere, fulgt av Zarqa (1 million), Irbid (800 000), ar-Rusaifa (300 000), Wadi-as-Sir (200 000), Akaba (105 000), Mabada (85 000) og al-Baq'a by (81 000).
I Jordan er 93 % av befolkningen sunnimuslimer, og islam er statsreligion. Kristne utgjør 6 %, mens andre religioner står for 2 %. I byen Zarqa bor noen drusere. Mange kristne irakere har bosatt seg i Jordan, og de kristne utgjør ofte om lag 20 % av medlemmene av parlamentet.
Sahulana scintillata

Utseende

En liten (vingespenn ca. 20 millimeter) blåvinge med korte stjerter på bakvingene. Hannens overside er brun med fiolett glans. Undersiden er farget i grått, svart og hvitt, med en liten øyeflekk ved bakvingens bakhjørne. Larven er grønn og brunlig, ganske knudrete, noe som gjør at den ligner knoppene den lever på.

Larvene

Larvene lever på blomsterknopper av busker og trær i mimosafamilien og Sapindaceae.

Utbredelse

Arten er utbredt i det nordlige og østlige Australia, også på øyene i Torres-stredet, og på Ny-Guinea.
Lademoen

Lademoen er en bydel i Trondheim som ligger øst for sentrum. Lademoen er området øst for Meråkerbanen, vest for Innherredsveien, nord for Nedre Elvehavn og sør for villastrøket på Lade. Lademoen består for det meste av gamle bygårder, bygd på slutten av 1800-tallet og tidlig på 1900-tallet. Bygårdene er for det meste reist i mur, men lengst sør i bydelen finnes noen kvartal i bare tre. De fleste bygårdene rommer leiligheter, samt enkelte forretninger. Her ligger også Lademoen kirke, tidligere Lademoen skole, Lademoen stoppested og Lademoen park («Lamoparken»). Lademoen var tidligere et typisk arbeiderklassestrøk.
Banten

Historie

Opprinnelig var Banten en havneby som ble besøkt av handelsskip fra forskjellige regioner. Både arabiske, kinesiske og europeiske handelsmenn kjøpte og solgte varer i regionen. På 1300-tallet ble provinsen kalt Panten og i årene etter 1330 ble regionen erobret av Majahapit-kongedømmet, som bygget seg sterkt utover de neste par hundre årene. Etter hvert kom sultanatet Demak på banen. I 1524 kom handelsmenn fra islamske regioner til Banten. De fortalte om sin tro mens de prøvde å skaffe seg et levebrød som handelsmenn, og etter hvert fikk de gjennomslag for Islam. 
I vår tid er Banten en provins, formelt opprettet 17. oktober 2000 gjennom lov nr. 23/2000. Men fordi flere titusener fra Banten kom til Jakarta 4. oktober da Folkets Representative Råd skulle behandle saken, regnes 4. oktober som dagen provinsen ble opprettet.